মোকাম বিজ্ঞ ফরিদগঞ্জ আমলী আদালত, চাঁদপুর।

**সি.আর- ১৯৯/২০২২ইং**

ফরিদগঞ্জ থানা

রহিম হোসেন ..........বাদী।

বনাম

১. আলী গাজী (৫০), পিতা- বসু গাজী,

২. পারভীন আক্তার (২২), পিতা- আলী গাজী, উভয়সাং- পূর্ব গোবিন্দপুর (গাজী বাড়ী), থানা-ফরিদগঞ্জ, জেলা-চাঁদপুর।

........স্বেচ্ছায় হাজিরকৃত আসামী।

দঃ বিঃ ৪০৬/৪২০ ধারা।

বিষয়: **স্বেচ্ছায় হাজিরকৃত আসামীগণের জামিনের প্রার্থনা।**

স্বেচ্ছায় হাজিরকৃত আসামীগনপক্ষে দরখাস্তে বিনীত নিবেদন এই যে,

১) সূত্রোক্ত মামলার এই আসামীগন সম্পূর্ণ, নির্দোষ ও নিরপরাধ, এজাহারে উল্লেখিত কোনরূপ ঘটনার সহিত এই আসামী জড়িত নহে।

২) সূত্রোক্ত মামলার এই আসামীগনের সহিত পূর্ব শত্রুতার জের ধরে মিথ্যা নালিশের কারণ দেখাইয়া, অত্র হেতুবিহীন মিথ্যা মামলা আনয়ন করিয়াছে।

৩) উক্ত নং মোকদ্দমার ০২নং আসামী বাদীর বিবাহিত স্ত্রী এবং দাম্পত্য জীবনে বনিবনা না হওয়ায় ২নং আসামী বাদী হয়ে অত্র মামলার বাদীকে আসামী করে বিজ্ঞ হুজুরাদালতে সি.আর-২৮৪/২০২২ইং (২০১৮ইং সনের যৌতুক আইনের ০৩ ধারা) মোকদ্দমা চলমান।

৪) উক্ত নং মোকদ্দমার আসামীগণ স্বেচ্ছায় হাজির হয়ে জামিনের প্রার্থনা করিতেছে বিধায় উক্ত নং মোকদ্দমার এই নির্দোষ আসামীগণ মানবিক কারনে জামিন পাওয়া একান্ত আবশ্যক।

৫) এই আসামীগণ বাংলাদেশের স্থায়ী নাগরিক। মাননীয় আদালত দয়া প্রকাশে এই আসামীকে জামিনে মুক্তি দিলে পলাতক হইবে না। উপযুক্ত জিম্মাদার প্রদান করিবেক।

৬) বক্রী বাচনিক শুনানীকালে বিজ্ঞ কৌশুলী কর্তৃক নিবেদিত হইবে।

অতএব, বিনীত প্রার্থনা মাননীয় আদালত দয়া প্রকাশে সুষ্ঠু ও ন্যায় বিচারের স্বার্থে স্বেচ্ছায় হাজির আসামীগনকে জামিনে মুক্তির আদেশ দানে সুবিচার করিতে হুজুরের সদয় মর্জি হয়। ইতি তাং- ৩১/১০/২০২২ইং